text: [{"text_idx": "#000000", "text": "Adunay bagyo sa dili pa ang pasko? LPA gimonitor sa Pagasa"}, {"text_idx": "#000001", "text": "Nagmonitor ang Pagasa sa usa ka low pressure area (LPA) sa gawas sa Philippine area of responsibility (PAR), nga posibleng mahimong bagyo sa dili pa ang Pasko."}, {"text_idx": "#000002", "text": "Matud sa Pagasa nga kaganihang alas-4 Biyernes sa kadlawon katapusang nasigpatan ang sentro sa LPA sa 2,650 kilometro silangan bahin sa Mindanao ug posibleng mosulod sa PAR sa Lunes, Disyembre 23."}, {"text_idx": "#000003", "text": "Giingong maghatag kinig kusog nga pag-ulan umano sa silangan nga bahin sa Visayas ug Mindanao ang maong LPA sa Decrmbet 24, matud ni Loreidin Dela Cruz, weather specialist sa Pagasa."}, {"text_idx": "#000004", "text": "\u201cUrsula\u201d ang pangalan niini kun ugaling mahimo kining usa ka bagyo, base sa talaan sa mga tropical cyclone names sa state weather bureau."}, {"text_idx": "#000005", "text": "Samtang, adunay naglihok nga LPA sa sulod sa PAR, 795 kilometro east southeast Hinatuan, Surigao del Sur nga maoy hinungdan sa mga pag-ulan sa silangan nga bahin sa Mindanao ug ubang bahin sa Visayas."}]